ยาคุมที่เคยฉีดเป็นชนิดแบบ 3เดือน ครบกำหนดฉีดยาคุมมาตั้งแต่วันที่25เมษายน แต่ไม่ได้ไปฉีดต่อ จะเลิกฉีดแล้วค่ะ เพราะมีปัญหาทางด้านอารมณ์มากเกินไป ตอนนี้ก็ยังไม่มีประจำเดือน แต่เมื่อคืนวันที่ 14 พฤษภาคมมีเพศสัมพันธ์กับแฟนโดยการหลั่งนอก จะมีโอกาสท้องไหมค่ะ แล้วสามารถกินยาคุมฉุกเฉินได้ไหมค่ะ
สวัสดีค่ะ โดยทั่วไป เมื่อหยุดฉีดยาคุมกำเนิด ประจำเดือนและโอกาสในการตั้งครรภ์ก็จะเกิดขึ้นได้ในเวลาประมาณ 4-10 เดือน แต่บางรายอาจใช้เวลานานเป็นปีได้ หรือในบางรายอาจเกิดขึ้นเร็วสุดภายใน 3 เดือนดังนั้น หากกำหนดนัดฉีดยาคุมกำเนิดคือวันที่ 25 เม.ย. แต่ไม่ได้ไปฉีด และได้มีเพศสัมพันธ์ในวันที่ 14 พ.ค. โอกาสในการตั้งครรรภ์นั้นอาจมีได้ แต่ก็ถือว่าน้อยอยู่ และหากได้ใช้วิธีการหลั่งนอก โอกาสในการตั้งครรภ์ก็ถือว่ามีไม่มากนักค่ะ แต่หากไม่มั่นใจ ก็อาจพิจารณาทานยาคุมฉุกเฉินก็ได้หลังจากนี้ หากต้องการที่จะคุมกำเนิดต่อ อาจเลือกการทานยาคุมกำเนิด โดยอาจเริ่มทานยาได้เลย เพียงแต่ในช่วง 7 วันแรกของการทานยา ควรงดการมีเพศสัมพันธ์ไปก่อน เพื่อให้ยาคุมได้เริ่มออกฤทธิ์ก่อนค่ะ